Anastasija Kulesjova

Anastasija Nikolajevna Kulesjova (, født Sedova; 4. februar 1995) er en russisk langrennsløper.

Sedova debuterte i verdenscupen i langrenn 27. november 2016. Hun var med på OARs lag som tok bronse på 4 × 5 kilometer stafett i Vinter-OL 2018 i Pyeongchang.Russisk advarsel til Norge: Stjernene er tilbake. Slik skal Klæbo knekkes Dagbladet

Hun er gift med den russiske langrennsløperen Alexander Kulesjov.Sportsbeezer.com - Russian skiers dominated the Tour de Ski – Realnoe Vremya, besøkt 12. april 2022.

 Idrettskarriere 
 Sesongen 2011/12 
Sedova deltok i Østeuropacupen i langrenn 2011/12, og fikk en 21.-plass som beste enkeltresultat. Hun representerte Russland under Vinter-OL for ungdom 2012, og vant der 5 km klassisk, foran Anamarija Lampič og Lea Einfalt, begge fra Slovenia. Hun deltok også på Russlands stafettlag som fikk sølv på miksstafetten, og hun kom på 15.-plass på sprinten.FIS - Anastasia Kuleshova - Results 2011/12, besøkt 14. april 2022.

 Sesongen 2012/13 
Hun deltok i kun ett renn i Østeuropacupen i langrenn 2012/13, men kom der på andreplass, som ga en 45.-plass totalt i østeuropacupen denne sesongen. Hun deltok i Junior-VM på ski 2013, og fikk der to medaljer; individuelt kom hun på tredjeplass på 5 km klassisk, og hun fikk sølv på stafetten. På 10 km skiathlon kom hun på fjerdeplass. I februar deltok hun i Vinter-EYOF 2013 (European Youth Olympic Festival), og vant der 5 km klassisk, og hun kom på andreplass på 7,5 km fri teknikk, bak Victoria Carl. Russland vant miksstafetten, og Sedova kom for øvrig på 14.-plass på sprinten. Under det russiske juniormesterskapet i langrenn fikk hun bronse på 10 km klassisk som beste resultat, og hun deltok også i det russiske mesterskapet i langrenn 2013, der hun kom på åttendeplass på 10 km fri teknikk.FIS - Anastasia Kuleshova - Results 2012/13, besøkt 14. april 2022.

 Sesongen 2013/14 
Under Junior-VM på ski 2014 fikk hun bronse på 5 km klassisk, og hun deltok på det russiske stafettlaget som kom på andreplass på kvinnestafetten. Hun deltok også på 10 km skiathlon, og kom der på sjetteplass. Hun vant 5 km klassisk og 10 km fri teknikk under det russiske juniormesterskapet, og i det nasjonale mesterskapet kom hun på 14.-plass på 10 km klassisk og 19.-plass på 15 km skiathlon. I Østeuropacupen i langrenn 2013/14 fikk hun en 14.-plass som beste enkeltplassering, og hun endte der på 64.-plass totalt.FIS - Anastasia Kuleshova - Results 2013/14, besøkt 14. april 2022.

 Sesongen 2014/15 
Før jul fikk hun en 14.-plass i østeuropacupen, og etter jul fikk hun en niendeplass som beste enkeltplassering, og hun endte på 41.-plass total i Østeuropacupen i langrenn 2014/15 med 93 poeng. Hun fikk sølv på 5 km fri teknikk under Junior-VM på ski 2015, bak Victoria Carl, og hun fikk også sølv på kvinnestafetten. På 10 km skiathlon kom hun på femteplass. Under det russiske juniormesterskapet vant hun 10 km klassisk, 5 km fri teknikk, og 10 km skiathlon, og hennes beste plassering i det russiske mesterskapet i langrenn var en tiendeplass på 10 km fri teknikk.FIS - Anastasia Kuleshova - Results 2014/15, besøkt 14. april 2022.

 Sesongen 2015/16 
I februar 2016 deltok hun i U23-VM på ski 2016, og hun vant der 10 km klassisk. Hun fikk bronse på 10 km fri teknikk, bak Victoria Carl og Lea Einfalt. Hun vant sin første nasjonale tittel i mars 2016, da hun vant 15 km skiathlon under det russiske mesterskapet i langrenn, og hun fikk der også bronse på 10 km klassisk. I Østeuropacupen i langrenn 2015/16 kom hun på 25.-plass med 129 poeng.FIS - Anastasia Kuleshova - Results 2015/16, besøkt 14. april 2022.

 Sesongen 2016/17 
I juli 2016 deltok hun i rulleskifestivalen Blinkfestivalen, og kom der på 20.-plass i Lysebotn opp. Hun debuterte i verdenscupen den 27. november 2016, i Ruka, og kom der på 18.-plass på 10 km klassisk. Hennes beste individuelle plassering i verdenscupen denne sesongen ble en ellevteplass på 10 km fri teknikk, og hun endte på 40.-plass totalt i Verdenscupen i langrenn 2016/17, der hun kom på femteplass i U23-verdenscupen. I Østeuropacupen i langrenn 2016/17 endte hun på 60.-plass sammenlagt. Hun deltok i Ski-VM 2017, og kom der på åttendeplass på 15 km skiathlon og ellevteplass på 10 km klassisk, og Russland kom på femteplass 4 x 5 km stafett. Under det russiske mesterskapet i langrenn vant hun 30 km klassisk, og hun fikk sølv på 10 km fri teknikk.FIS - Anastasia Kuleshova - Results 2016/17, besøkt 14. april 2022.

 Sesongen 2017/18 
Sedova fikk flere topp 10-plasseringer i Verdenscupen i langrenn 2017/18, og endte på 16.-plass totalt med 474 verdenscuppoeng, og hun kom på andreplass i U23-verdenscupen, kun slått av Natalja Neprjajeva. Hun deltok i U23-VM på ski 2018, og vant der 15 km skiathlon. Russland ble utestengt fra Vinter-OL 2018, etter påstander om et statsstøttet dopingprogram, og Sedova representerte derfor Olympiske utøvere fra Russland under Vinter-OL 2018 (OAR) under nøytralt flagg. Hun kom der på åttendeplass på 10 km fri teknikk, ellevteplass på 30 km og 12.-plass på 15 km skiathlon. Hun fikk to medaljer under det russiske mesterskapet; hun vant 15 km skiathlon, og hun kom på tredjeplass på 10 km klassisk.FIS - Anastasia Kuleshova - Results 2017/18, besøkt 14. april 2022.

 Sesongen 2018/19 
Den 30. desember 2018 fikk hun sin første pallplassering i verdenscupen, da hun kom på tredjeplass på 10 km fri teknikk i Toblach i Italia. Hun kom på fjerdeplass i Tour de Ski 2018/19 sammenlagt, og hun kom på 12.-plass i Verdenscupen i langrenn 2018/19. Hun deltok i VM på ski 2019, og fikk der bronse på stafetten, hennes første VM-medalje. Individuelt kom hun på sjetteplass på 10 km klassisk, niendeplass på 15 km skiathlon og 14.-plass på 30 km fri teknikk. Hun vant 15 km skiathlon under det russiske mesterskapet, og hun fikk bronse på 10 km fri teknikkFIS - Anastasia Kuleshova - Results 2018/19, besøkt 14. april 2022.

 Sesongen 2019/20 
Hun konkurrerte ikke denne sesongen, fordi hun fødte en datter i juni 2020.FIS - Anastasia Kuleshova, besøkt 14. april 2022.

 Sesongen 2020/21 
Hennes første renn etter fødselen var i desember 2020. Hun deltok da i Østeuropacupen i langrenn 2020/21, og kom på 17.-plass i sitt første renn og 23.-plass i sitt andre renn. Dette holdt til 114.-plass sammenlagt i Østeuropacupen denne sesongen. Hun deltok også i det russiske mesterskapet i langrenn i mars 2021, og kom der på 13.-plass på 15 km skiathlon og 18.-plass på 10 km fri teknikk.FIS - Anastasia Kuleshova - Results 2020/21, besøkt 14. april 2022.

 Sesongen 2021/22 
Kuleshova konkurrerte lite også denne sesongen, men deltok i det russiske mesterskapet i langrenn i mars og april 2022, og ble der nummer seks på 15 km skiathlon og 10 km klassisk, og hun ble nummer fem på 30 km fellesstart.FIS - Anastasia Kuleshova - Results 2021/22, besøkt 14. april 2022. Hun vant det 50 km lange Ugra skimaraton 2022.

 Resultatoversikt 
 Olympiske leker 
 1 medalje – (1 bronee)
 År  Alder   10 km  individuelt   15 km  skiatlon   30 km  fellesstart   Sprint   4 × 5 km  stafett   Lagsprint  2018  23  8  12  11  —  Bronse  —

 VM i langrenn 
 1 medalje – (1 bronse)
 År  Alder   10 km  individuelt   15 km  skiathlon   30 km  fellesstart   Sprint   4 × 5 km  stafett   Lagsprint  2017  22  11  9  —  —  5  — 2019  24  6  9  14  —  Bronse   —

 Verdenscupen i langrenn 
 Sammenlagt 
 Sesong  Alder EnkeltdisiplinerSki Tour-plasseringerSammenlagtDistanseSprintU23Sesong-åpningTour deSkiVerdenscup-finale 2017  22  40  29    5 25 —   26 2018  23  16  14    2   18  7  22 2019  24  12  9  73    —  4  16

 Individuelle pallplasseringer 
4 pallplasser 

 Nr. Sesong Dato By Distanse Nivå Plass1  2018/19  30. desember 2018    Toblach, Italia  10 km ind. F  Stage World Cup  3.2  2. januar 2019   Oberstdorf, Tyskland  10 km fellesstart C  Stage World Cup  3.3  5. januar 2019   Val di Fiemme, Italia  10 km fellesstart C  Stage World Cup  3.4  6. januar 2019   Val di Fiemme, Italia  9 km jaktstart F  Stage World Cup  3.

 Østeuropacupen i langrenn 
 Sammenlagt 
 Sesong  Alder PlassPoeng 2012  17  64.  17 2013  18  45.  80 2014  19  64.  19 2015  20  41.  93 2016  21  25.  129 2017  22  60. 64 2018  23  -  - 2019  24  -  -  2020  25  -  - 2021  26  114.  22 2022  27  -  -

 Referanser 

 Eksterne lenker 


Kategori:Russiske langrennsløpere
Kategori:Olympiske bronsemedaljevinnere for OAR
Kategori:Deltakere under Ski-VM 2017
Kategori:Olympiske utøvere fra Russland under Vinter-OL 2018
Kategori:Langrennsløpere under Vinter-OL 2018
Kategori:Medaljevinnere under Vinter-OL 2018
Kategori:Deltakere under Vinter-OL for ungdom 2012
Kategori:U23-verdensmestere i langrenn
Kategori:Olympiske medaljevinnere i langrenn